Die for You

Die for You הוא סינגל של הזמר-יוצר הקנדי דה ויקנד, מתוך אלבום האולפן השלישי שלו, Starboy. השיר נכתב על ידי דה ויקנד עצמו, מרטין מקיני, פרינס 85, דיילן ויגינס, מגנוס הויברג ו-ויליאם תומאס ולש, והופק על ידי מקיני, סירקט, דה ויקנד, קאשמר קאט ופרינס 85. השיר יצא לאור לרדיו הקצבי העכשווי ב-19 בספטמבר 2017, כסינגל החמישי מתוך האלבום בארצות הברית.

שש שנים לאחר צאתו המקורית, השיר יצא בפורמט רדיו ב-2022, לאחר התעוררות בפופולריות באינטרנט, כאשר הגיע לשיא חדש בבילבורד הוט 100 במקום השישי, לאחר ששיאו המקורי היה המקום ה-43 בשנת 2016. ב-23 בפברואר 2023, יצא רמיקס לשיר בהשתתפות הזמרת האמריקאית אריאנה גרנדה. לאחר צאתו של הרמיקס, הגיע השיר למקום הראשון במצעד הבילבורד הוט 100. זה שירם השביעי של דה ויקנד וגרנדה בהתאמה שהגיע להישג זה.

רקע והוצאה 
בראיון ב-Beats 1 Radio עם זיין לואו, דה וויקנד חשף שסיים לעבוד על השיר שבוע לפני צאתו של Starboy. בעקבות התוכן הלירי של השיר, המפרט את התחושות הסותרות של סיום מערכת יחסים עם מישהו שהוא עדיין אוהב, זה היה השיר הקשה ביותר לסיים מהאלבום.

השיר נשלח מאוחר יותר לרדיו קצבי ב-19 בספטמבר 2017 בארצות הברית כסינגל השישי מהאלבום. לאחר צאתו כסינגל בצפון אמריקה, התברג השיר בצניעות במצעדים שונים של בילבורד וזכה להצלחה מתונה. מאוחר יותר, נכלל השיר ברשימת הרצועות של אלבום הלהיטים השני של דה וויקנד, The Highlights, שיצא לאור ב-5 בפברואר 2021.

לאחר התעוררות מחודשת בפופולריות הודות לאפליקציית טיקטוק בספטמבר 2021, הווידאו קליפ הרשמי של השיר פורסם ב-25 בנובמבר 2021, יחד עם מהדורה דיגיטלית עצמאית באפל מיוזיק עם עטיפה משלה. מאוחר יותר, המשיך השיר לקבל שידורי רדיו להיטים עכשוויים בתחילת אוגוסט 2022, אף על פי שצאתו לפורמט בוטלה בסוף 2017.

מוזיקה והרכב 
השיר הוא בז'אנר R&B עכשווי אשר כתוב בסולם של דו דיאז מינור בקצב של 67 פעימות לדקה.

הצלחה מסחרית 
בארצות הברית, "Die for You" הגיע בשיאו למקום ה-43 במצעד הבילבורד הוט 100 והופיע בו למשך שלושה שבועות אחרי כניסתו המקורית. נוסף על כך, במצעד שירי ה-R&B של בילבורד, הגיע השיר לעשירייה הראשונה ובמצעד שירי ה-R&B\היפ הופ הגיע ל-20 הראשונים. במצעד קנדה הוט 100, הגיע השיר בשיאו, בצאתו המקורית, למקום ה-35.

בסוף 2021 ולאורך 2022, "Die for You" ראה עלייה בצריכה, כשהשיר הפך לוויראלי בפלטפורמת המדיה החברתית טיקטוק לצד הרצועה "Stargirl Interlude" מתוך האלבום. עלייה זו בסטרימינג ובמכירות הובילה לכך שאלבום האב, Starboy, נכנס מחדש ל-40 הראשונים במצעד בילבורד 200. בנוסף, זה הוביל לכך שהשיר נכנס ל-40 הגדולים במצעדי סינגלים מרובים ברחבי אסיה ואוקיאניה, כשבמצעד הבילבורד גלובל 200 נכנס השיר למקום ה-20 ובמצעד הבילבורד הוט 100, נכנס השיר מחדש למצעד לאחר כשש שנים מכניסתו המקורית, ובשיאו הגיע למקום השישי. ב-6 בפברואר 2023, הגיע השיר גם לראש מצעד שירי הרדיו.

במרץ 2023, לאחר צאתו של הרמיקס לשיר בהשתתפות אריאנה גרנדה, הגיע השיר למקום הראשון במצעד הבילבורד הוט 100. זה שירם הראשון של דה ויקנד וגרנדה, בהתאמה, שהגיע למקום הראשון במצעד והשני של השניים יחד, לאחר הרמיקס ל-"Save Your Tears". כמו כן, זו הרצועה השנייה מתוך האלבום Starboy שהגיעה למקום הראשון במצעד, אחרי שיר הנושא בדצמבר 2016.

שימוש במדיה 
השיר הוצג בעונה השנייה של סדרת הטלוויזיה הפופולרית של HBO, "לא בטוחה". מאוחר יותר, באוגוסט 2017, הגיע לראש מצעד שירי הטלוויזיה המובילים של THR, עקב הופעתו בסדרה.

הרמיקס של אריאנה גרנדה 

הרמיקס לשיר, ביחד עם הזמרת האמריקאית אריאנה גרנדה, יצא לאור ב-24 בפברואר 2023, עם קליפ מילים נלווה. ב-21 בפברואר 2023, גרנדה שיתפה סרטון ברשתות החברתיות בו היא עובדת על הרמיקס לשיר, שהוקלט בזמן שהיא השתתפה בצילומי העיבוד הקולנועי של המחזמר "מרשעת". השיר מסמן את שיתוף הפעולה הרביעי בין דה ויקנד לגרנדה, לאחר "Love Me Harder" (2014), "Off the Table" (2020) והרמיקס של "Save Your Tears" (2021). הרמיקס הפך לרמיקס המושמע ביותר ב-24 שעות בספוטיפיי, עם 8.9 מיליון השמעות.

מיקומי שיא

הרמיקס של אריאנה גרנדה

נתוני מכירות

היסטוריית יציאות לאור

קישורים חיצוניים

הערות שוליים

סינגלים בהוצאת ריפבליק רקורדס
סינגלים מ-2017
סינגלים מ-2023
סינגלים שהגיעו למקום הראשון במצעד הבילבורד הוט 100
שירי 2016
שירי 2023
שירי R&B עכשוויים
שירי אריאנה גרנדה
שירי דה ויקנד
שירים באנגלית
שירים שהופקו על ידי קשמיר קאט
שירים שנכתבו על ידי אריאנה גרנדה